open-index/open-wikipedia-markdown huggingface dataset:
เอชทีซี วันเอ็กซ์

**เอชทีซี วันเอ็กซ์** เป็น สมาร์ตโฟนหน้าจอสัมผัส ที่ถูกออกแบบและผลิตโดย เอชทีซี โดยใช้ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0 โดยใช้เทคโนโลยีซีพียูประมวลผลแบบ ควอด-คอร์ ทำให้เป็นโทรศัพท์มือถือเอชทีซี ที่มีความเร็วที่สุดในขณะนี้โดย เอชทีซี วันเอ็กซ์ ได้ถูกเปิดตัวในงาน โมบายล์ เวิลด์ คองเกรส ในวันที่ 26 กุมภาพันธ์ พ.ศ. 2555 ซึ่งเป็นรุ่นท็อปหรือรุ่นที่สูงที่สุดของ เอชทีซีวัน

## คุณสมบัติ
### ซอฟต์แวร์
วันเอ็กซ์ใช้ ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0โดยสามารถอัปเดตเป็นแอนดรอยด์ 4.0.4 และ เซนส์ 4.1 ได้ในประเทศในโซน ยุโรป, ตะวันออกกลาง, อเมริกา และออสเตรเลีย นอกจากนั้นจะได้บริการจัดเก็บข้อมูลออนไลน์ของ ดร็อปบ็อกซ์ 25 GB ฟรี 2 ปี

### ฮาร์ดแวร์
วันเอ็กซ์ใช้ ซีพียู เอ็นวีเดีย เทกรา 3 (NVIDIA Tegra 3) ARM Cortex-A9 ควอด-คอร์ 1.5&nbsp;GHz ส่วนแรมมี 1&nbsp;GB และแบตเตอรี 1,800&nbsp;mAh พร้อมทั้ง dual-band 802.11n WiFi radio ,บลูทูธ 4.0 ที่มาพร้อมกับ apt-X, จีพีเอส (GPS), เอ็นเอฟซี (NFC) และมีหน่วยความจำ 2&nbsp;GB

โดยวันเอ็กซ์มีปุ่ม 3 ปุ่ม คือ ปุ่มเปิด/ปิดเครื่อง ที่ด้านบนตัวเครื่อง และ ปุ่มเพิ่ม/ลดเสียง ที่ด้านขวาของตัวเครื่อง ส่วนด้านหน้าจอ มีปุ่มสัมผัสอยู่ 3 ปุ่มคือ ปุ่มกลับ (Back) ,ปุ่มหน้าแรก (Home) และปุ่มแอปพลิเคชันล่าสุด (Recent Application)

ด้านซ้ายมี ไมโคร ยูเอสบี 2.0 และถ่ายโอนข้อมูลผ่าน HDMI 1080p ได้ ด้านบนเครื่องมีรูหูฟัง 3.5&nbsp;mm และมีไมโครโฟนสเตอริโอ 2 ที่ และลำโพง 2 ที่ ด้านหน้ามี ไฟแอลอีดี สำหรับแสดงการแจ้งเตือน โดยสีเขียวกะพริบคือการแจ้งเตือน สีแดงกะพริบแสดงว่าแบตเตอรีใกล้จะหมด และ หากมีไฟสีแดงค้างคือกำลังชาร์จแบตเตอรีอยู่

#### หน้าจอ
วันเอ็กซ์มีหน้าจอ  ความละเอียด 1,280x720&nbsp;พิกเซล(RGB matrix) หน้าจอแอลซีดีไอพีเอส โดยมีค่า PPI อยู่ที่ 312&nbsp;พิกเซลต่อนิ้ว โดยหน้าจอใช้จอ กอริลลากลาส 2.0 ซึ่งมีความแข็งแรงมาก

#### แบตเตอรี
วันเอ็กซ์นี้มีแบตเตอรี 1,800&nbsp;mAh (มิลลิแอมแปร์)

#### ระบบเสียง
thumb|right|upright|ด้านหลังของเอชทีซี วันเอ็กซ์
โดยอุปกรณ์นี้มาพร้อมกับ บีตส์ ออดิโอ By Dr.Dre

โดยหูฟังของบีตส์ในบางประเทศจะถูกขายรวมมาด้วย คือประเทศ สหราชอาณาจักร, สวีเดน, เยอรมนี, สิงคโปร์ และ ซาอุดิอาราเบีย ส่วนในแคนาดาของเครือข่าย Rogers และสหรัฐอเมริกาของ AT&T ไม่ได้มีหูฟังบีตส์แถมมาด้วย และที่ออสเตรเลีย จะมีหูฟังของเอชทีซี ที่มีสีเหมือนกับตัวเครื่องแถมมาด้วย

#### กล้อง
โดยกล้องหลักมีความละเอียด 8&nbsp;ล้านพิกเซล โดยมีรูรับแสง f/2 ,ออโตโฟกัส และ แอลอีดีแฟลช ที่มีชื่อว่า เอชทีซี สมาร์ตแฟลชพร้อมกับการปรับแสงสว่าง 5 ระดับ  และมีเอชทีซี อิมเมจ ชิพ มาด้วย โดยการถ่ายภาพสามารถถ่ายได้ใน 0.7 วินาที และ 0.2 วินาที ต่อภาพ โดยสามารถถ่ายได้เร็วกว่า ซัมซุง กาแลคซีเน็กซัส ส่วนกล้องวิดีโอ สามารถบันทึกภาพในความละเอียด เอชดี 1080p ที่ 30&nbsp;ภาพต่อวินาที และ 10&nbsp;เมกาบิตต่อวินาทีโดยวิดีโอแบบสโลว์โมชัน จะบันทึกได้ในความละเอียด 432p (768 x 432 พิกเซล) รวมถึงการถ่ายแบบ เอชดีอาร์ (High Dynamic Range) และ พาโนรามา ซึ่งวันเอ็กซ์จะไม่มีปุ่มสำหรับถ่ายภาพโดยเฉพาะ

ส่วนกล้องหน้า มีความละเอียด 1.3&nbsp;ล้านพิกเซลและสามารถถ่ายวิดีโอได้ในความละเอียด 720p ที่ 30&nbsp;ภาพต่อวินาที และ 5&nbsp;เมกาบิตต่อวินาที

หน่วยประมวลผลภาพใช้ เอชทีซี อิมเมจชิพ ซึ่งมีใช้ใน เอชทีซีวัน ทุกๆรุ่น

### ตารางเปรียบเทียบรูปแบบ

## ดูเพิ่ม
* รายชื่ออุปกรณ์ที่ใช้ระบบปฏิบัติการแอนดรอยด์

## อ้างอิง

## แหล่งข้อมูลอื่น
* 

อ
อ
อ
อ
พิมพา พรศิริ

thumb
****  เป็นนักร้องแนวหมอลำที่มีชื่อเสียงในยุค 2530 มีน้ำเสียงเป็นเอกลักษณ์ พ.ศ. 2530 มีผลงานเพลงกว่า 70 ชุด ผลงานที่สร้างชื่อเสียงคือเพลงน้ำตาเมียซาอุ ซึ่งได้รับรางวัลผู้ขับร้องเพลงลูกทุ่งดีเด่นเนื่องในงาน "กึ่งศตวรรษเพลงลูกทุ่งไทย ภาค 2" ประจำปี พ.ศ. 2534 จัดโดยคณะกรรมการวัฒนธรรมแห่งชาติ (ในขณะนั้น) และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## ประวัติ
พิมพา เกิดวันที่ 13 มกราคม พ.ศ. 2512 บ้านกันกง ตำบลละหาน อำเภอจัตุรัส จังหวัดชัยภูมิ เป็นบุตรีของนายเพชร-นางทองอินทร์ สุภาพ 

จบการศึกษาในระดับมัธยมศึกษาตอนปลาย และเคยเรียนชั้น ปวช ที่วิทยาลัยเทคนิคชัยภูมิ ถึงระดับชั้น ปวช 2 แล้วเริ่มมีชื่อเสียง จึงหยุดพักการเรียนไว้เพื่อไปเป็นนักร้องอาชีพจริงจัง จนได้รับฉายาจากสื่อว่าเป็นนักร้องเสียงมหัศจรรย์เนื่องจากมีน้ำเสียงที่เป็นเอกลักษณ์เฉพาะตัว 

พิมพาเริ่มมีชื่อเสียงตั้งแต่อายุ 16 ปี เคยลงทุนทำเพลงเองแต่ไม่ประสบความสำเร็จ

## ผลงาน

### อัลบั้มเพลง

* น้ำตาเมียซาอุ (เมโทร)
* พิมพาไถ่นาคืน (เมโทร)
* รักหนุ่มเร่หนัง (เมโทร)
* อีสานเขียว (เมโทร)
* เสียงใสใสของพิมพา (เมโทร)
* อยากให้มีวันนั้นวันเดียว (เมโทร)
* สาวติ๋มโดดตึก (เมโทร)
* หมอลำประยุกต์ (เมโทร)
* หมอลำประยุกต์ 2 (เมโทร)
* หมอลำประยุกต์ 3 (เมโทร)
* รูปขึ้นรา (เมโทร)
* ภาษารักสอนครู (เมโทร)
* ถึงหลอกก็รัก (เมโทร)
* เสียงสะท้อนจากสาวไทย (เมโทร)
* พิมพาลีลา 2 (เมโทร)
* ชีวิตลิเก (เมโทร)
* หนีพ่อเพราะรักพี่ (เมโทร)
* โกรธฉันทำไม (เมโทร)
* เบรกรถเบรกรัก (เมโทร)
* สาวหมอลำรอรัก (เมโทร)
* คู่รักคู่รส (ร่วมกับ ไวพจน์ เพชรสุพรรณ) (เมโทร)
* เถิดเทิงสงกรานต์ (เมโทร)
* เทศกาลพื้นบ้านไทย (เมโทร)
* สาบานต่อลำโขง (เมโทร)
* หนุ่มนาแล้งสาวนาท่วม (ร่วมกับ ธนา พาโชค) (เมโทร)
* หนุ่มนาข้าวสาวนาเกลือ (ร่วมกับ เฉลิมพล มาลาคำ) (เมโทร)
* หมอลำลำแคน (เมโทร)
* หวานแหวว 1 (เมโทร)
* หวานแหวว 2 (เมโทร)
* หวานแหวว 3 (เมโทร)
* สวัสดีปีใหม่ สงกรานต์ (เมโทร)
* พิมพามาใหม่ (ท็อปไลน์)
* เจอกันวันทอดเทียน (ท็อปไลน์)
* ตำบักหุ่ง (ท็อปไลน์)
* ไปกินเลี้ยงไปกินเหล้า (ท็อปไลน์)
* ถูกเลิกจ้าง (ท็อปไลน์)
* หัวใจฮำฮอน (2544) (นพพงศ์ อินเตอร์เนชั่นแนล)
* อายนาฬิกา (2545) (นพพงศ์ อินเตอร์เนชั่นแนล)
* อีสานแด๊นซ์ แอโรบิค 2 ลีลา (2546) (ใหญ่ อยุธยา)
* หนูแดงค่ะ (2547) (ใหญ่ อยุธยา)
* ลูกทุ่งแด๊นซ์ แอโรบิค 2 ลีลา (2548) (ใหญ่ อยุธยา)
* สะตอพิมพา ฝักที่ 1 (ใหญ่ อยุธยา)
* สะตอพิมพา ฝักที่ 2 (ใหญ่ อยุธยา)
* สะตอพิมพา ฝักที่ 3 (ใหญ่ อยุธยา)
* มากกว่าคำขอโทษ (2549) (ใหญ่ อยุธยา)
* สะตอแด๊นซ์ แอโรบิค 2 ลีลา (ใหญ่ อยุธยา)

### Single

* สาวใหญ่สิลงคาน (อัลบั้ม ซุปตาร์อีสาน) (2558) (อาร์สยาม)
* เขามาเอาคืน (2565) (ภูไทเร็คคอร์ด)

### ละครโทรทัศน์

### ภาพยนตร์

* มนต์เพลงลูกทุ่ง เอฟ.เอ็ม. (2545)

## รางวัล
* ปี พ.ศ. 2534 ประกาศเกียรติคุณผลงานดีเด่นเป็นมรดกแก่วงการเพลงลูกทุ่งไทย ในฐานะผู้ขับร้องเพลง "น้ำตาเมียซาอุ" ในงาน "กึ่งศตวรรษเพลงลูกทุ่งไทย ภาค ๒" ประจำปี ๒๕๓๔ ซึ่งจัดขึ้นโดยคณะกรรมการวัฒนธรรมแห่งชาติ และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
* ปี พ.ศ. 2569 ได้รับการยกย่องเชิดชูเกียรติให้เป็นศิลปินมรดกอีสาน สาขาศิลปะการแสดง (ลูกทุ่งหมอลำ) พุททธศักราช 2569

## อ้างอิง

หมวดหมู่:นักดนตรีหมอลำ
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดอาร์สยาม
หมวดหมู่:บุคคลจากอำเภอจัตุรัส
อุดมศิลป์ สอนบุตรนาค

**อุดมศิลป์ สอนบุตรนาค**  หรือที่คนทั่วไปรู้จักในชื่อ เป๊ปซี่ (เกิดวันที่ 1 มิถุนายน พ.ศ. 2490) เป็นอดีตนักฟุตบอลทีมชาติไทย ผู้เข้าแข่งขันในกีฬาฟุตบอลในโอลิมปิกฤดูร้อน 1968 ที่ประเทศเม็กซิโก กับเพื่อนร่วมทีม อาทิ ชัชชัย พหลแพทย์, นิวัฒน์ ศรีสวัสดิ์ และเชาว์ อ่อนเอี่ยม ซึ่งอุดมศิลป์เป็นชาวไทยเพียงคนเดียวที่สามารถทำประตูได้ในการแข่งขันกีฬาฟุตบอลในโอลิมปิกรอบ 16 ทีมสุดท้ายตราบจนปัจจุบัน

## ประวัติ
อุดมศิลป์ สอนบุตรนาค เป็นชาวจังหวัดลพบุรี และสำเร็จการศึกษาระดับ ปวส. จากโรงเรียนกิตติพาณิชย์ เขาได้รับการทาบทามจาก บุญชู โรจนเสถียร ซึ่งเป็นนายกสโมสรฟุตบอลธนาคารกรุงเทพร่วมทีมนักเตะระดับเยาวชน ซึ่งกลายเป็นกำลังสำคัญของทีมชาติไทยในเวลาต่อมา อุดมศิลป์ติดทีมชาติไทยครั้งแรกในเอเชียนเกมส์ 1966 ในฐานะตัวสำรอง ก่อนที่จะเข้าแข่งขันในกีฬาแหลมทอง 1967 ที่ซึ่งเขาสามารถทำแฮตทริก 3 ประตูในรอบแรก

ณ วันที่ 16 ตุลาคม พ.ศ. 2511 ทีมชาติไทยได้พบกับทีมชาติกัวเตมาลา ในกีฬาฟุตบอลในโอลิมปิกฤดูร้อน 1968 ซึ่งผลการแข่งขันวันนั้นทีมชาติไทยแพ้ทีมชาติกัวเตมาลา 1-4 โดยทีมชาติกัวเตมาลาทำประตูขึ้นนำก่อน 1 ประตูต่อ 0 แล้วเมื่อเวลาการแข่งขันใกล้จะหมดครึ่งแรก อุดมศิลป์ สามารถทำประตูตีเสมอ 1 ต่อ 1 ซึ่งได้รับการบันทึกไว้ในประวัติศาสตร์ฟุตบอลไทยในฐานะการทำประตูในกีฬาโอลิมปิกประตูแรก และยังเป็นประตูเดียวที่ทีมชาติไทยทำได้ในการแข่งขันฟุตบอลในโอลิมปิกจนถึงปัจจุบัน ประตูดังกล่าวยังเป็นการทำประตูครั้งสุดท้ายในฐานะทีมชาติของ อุดมศิลป์ สอนบุตรนาค ก่อนที่เขาจะตัดสินใจเดินทางไปศึกษาต่อที่สหรัฐอเมริกา และพำนักที่ประเทศดังกล่าว จวบจนปัจจุบัน

พ.ศ. 2554 อุดมศิลป์ ได้รับเลือกเป็นหนึ่งในผู้รับรางวัลฮอลล์ออฟเฟม ในงานมอบรางวัลสยามกีฬาอวอร์ดส์ 2011 ในฐานะอดีตนักกีฬาผู้มีผลงานโดดเด่น

## เกียรติประวัติ
* รางวัลอัศวพาหุ ผู้ทรงคุณค่าต่อวงการฟุตบอล
* ฮอลล์ออฟเฟม สยามกีฬาอวอร์ดส์ 2011

## อ้างอิง

## แหล่งข้อมูลอื่น

หมวดหมู่:นักฟุตบอลในโอลิมปิกฤดูร้อน 1968
หมวดหมู่:นักฟุตบอลโอลิมปิกทีมชาติไทย
หมวดหมู่:ผู้เล่นสโมสรฟุตบอลธนาคารกรุงเทพ
หมวดหมู่:กองหน้าฟุตบอล
หมวดหมู่:ชาวไทยในสหรัฐ
หมวดหมู่:นักฟุตบอลจากจังหวัดลพบุรี
หมวดหมู่:นักฟุตบอลชายชาวไทย
เหตุโจมตีคณะผู้แทนทางทูต พ.ศ. 2555

วันที่ 11 กันยายน พ.ศ. 2555 คณะผู้แทนทางทูตสหรัฐในกรุงไคโร ประเทศอียิปต์ ถูกรุมล้อมโดยผู้ประท้วง ชัดเจนว่าเป็นการสนองต่อวิดีโอต่อต้านอิสลามออนไลน์ ที่มีชื่อว่า *[[Innocence of Muslims]]* กลุ่มผู้ประท้วงปีนกำแพงสถานเอกอัครราชทูตและฉีกธงชาติสหรัฐอเมริกาและแทนที่ด้วยธงอิสลามสีดำ เหตุการณ์ดังกล่าว และเหตุโจมตีด้วยอาวุธต่อสถานกงสุลสหรัฐในเบงกาซี ประเทศลิเบีย ซึ่งมีรายงานคลาดเคลื่อนอย่างกว้างขวางว่าเป็นปฏิกิริยาต่อภาพยนตร์ดังกล่าวเช่นกัน ทำให้เกิดการเดินขบวนอย่างต่อเนื่องทั่วโลกต่อต้านภาพยนตร์ดังกล่าวตามมา นอกสถานทูตของสหรัฐอเมริกาและประเทศตะวันตกอื่น ๆ อย่างไรก็ดี ประเด็นแห่งความไม่พอใจเบื้องหลังอื่นเป็นเชื้อการประท้วงในบางประเทศ การประท้วงซึ่งดำเนินอยู่ในสัปดาห์ต่อ ๆ มายังขยายไปยังสถานที่ที่เกี่ยวข้องกับตะวันตกอื่น ๆ ด้วย โดยการประท้วงบางแห่งได้กลายเป็นเหตุรุนแรง ส่งผลให้มีผู้เสียชีวิตหลายสิบคนและบาดเจ็บหลายร้อยคน

วันที่ 13 กันยายน เกิดการประท้วงที่สถานเอกอัครราชทูตสหรัฐอเมริกาในกรุงซานา ประเทศเยเมน ซึ่งเป็นเหตุให้ผู้ประท้วงเสียชีวิต 4 คน และมีผู้ประท้วงและเจ้าหน้าที่ความมั่นคงได้รับบาดเจ็บ 35 คน วันที่ 14 กันยายน สถานกงสุลในเจนไน ประเทศอินเดีย ถูกโจมตี ส่งผลให้มีผู้ประท้วงได้รับบาดเจ็บ 25 คน ผู้ประท้วงในตูนิส ประเทศตูนิเซีย ปีนกำแพงสถานเอกอัครราชทูตสหรัฐอเมริกาและจุดไฟเผาต้นไม้ แหล่งข่าวรัฐบาลรายงานว่า มีผู้เสียชีวิตอย่างน้อย 4 คน และอีก 46 คนได้รับบาดเจ็บระหว่างการประท้วงเมื่อวันที่ 15 กันยายน มีการประท้วงเพิ่มเติมที่คณะผู้แทนทางทูตสหรัฐและสถานที่อื่นหลายวันหลังการโจมตีครั้งแรก การประท้วงและเหตุโจมตีที่เกี่ยวข้องส่งผลให้มีผู้เสียชีวิตและบาดเจ็บจำนวนมากทั่วทั้งตะวันออกกลาง แอฟริกา ปากีสถานและอัฟกานิสถาน

## เหตุโจมตีสถานกงสุลสหรัฐในลิเบีย
วันที่ 11 กันยายน พ.ศ. 2555 สถานกงสุลสหรัฐอเมริกาในเบงกาซี ประเทศลิเบีย ถูกโจมตีโดยกองกำลังอาสาสมัครติดอาวุธ ในการยิงต่อสู้กันนานเกือบ 5 ชั่วโมง ระหว่างนั้น คริสโตเฟอร์ สตีเฟนส์ เอกอัครราชทูตสหรัฐอเมริกาประจำลิเบีย และคณะผู้แทนทางทูตอื่นอีก 3 คน เสียชีวิต

มีรายงานอย่างกว้างขวางว่า เหตุดังกล่าวเป็นปฏิกิริยาต่อภาพยนตร์ต่อต้านอิสลาม *[[Innocence of Muslims]]* แต่ถูกค้านโดยรัฐบาลลิเบีย ภายหลังหน่วยข่าวกรองสหรัฐอเมริกายังยืนยันว่า "การก่อการร้ายโดยเจตนาและมีการจัดระเบียบ" ไม่ได้มีสาเหตุมาจากภาพยนตร์ นักวิเคราะห์เอกชน ข้ารัฐการสหรัฐและลิเบียบางคนสังเกตว่า เหตุโจมตีดังกล่าวดำเนินการอย่างเป็นมืออาชีพ

มีผู้ได้รับบาดเจ็บ 9 คนในเหตุนี้ เป็นชาวอเมริกัน 2 คน และชาวลิเบีย 7 คน

## อ้างอิง

หมวดหมู่:พ.ศ. 2555
หมวดหมู่:อิสลามนิยม
เหตุเพลิงไหม้โรงงานในปากีสถาน พ.ศ. 2555

**เหตุเพลิงไหม้โรงงานในปากีสถาน พ.ศ. 2555** เป็นเหตุการณ์ที่เกิดในนครการาจีและลาฮอร์ ประเทศปากีสถาน เมื่อวันที่ 11 กันยายน พ.ศ. 2555 เหตุเพลิงไหม้เกิดขึ้นในโรงงานสิ่งทอทางตะวันตกของการาจีและในโรงงานทำรองเท้าในลาฮอร์ เหตุเพลิงไหม้ครั้งนี้ถูกมองว่าเป็นครั้งที่มีผู้เสียชีวิตมากที่สุดและเพลิงไหม้โรงงานอุตสาหกรรมครั้งเลวร้ายที่สุดในประวัติศาสตร์ปากีสถาน ซึ่งเป็นเหตุให้มีผู้เสียชีวิต 289 ศพ และได้รับบาดเจ็บสาหัสกว่า 600 คน

## อ้างอิง

## แหล่งข้อมูลอื่น
*Photos: Pakistani twin cities under fire
*Photos of factory fire in Karachi and Lahore 

หมวดหมู่:พ.ศ. 2555
หมวดหมู่:อัคคีภัยในประเทศปากีสถาน
น้ำฝน โกมลฐิติ

**น้ำฝน โกมลฐิติ**   อดีตนักแสดงหญิงและนางแบบชาวไทย

## ประวัติ
**น้ำฝน โกมลฐิติ**  เกิดเมื่อวันที่ 21 เมษายน พ.ศ. 2514 เป็นบุตรคนสุดท้อง ในจำนวนพี่น้อง 3 คน หนึ่งในนั้นคือ กวาง กมลชนก โกมลฐิติ นักแสดงหญิงและนางแบบ สำเร็จการศึกษาปริญญาโท คณะพัฒนาสังคม เอกวิเคราะห์ สถาบันบัณฑิตพัฒนบริหารศาสตร์ (นิด้า) และปริญญาตรี คณะนิติศาสตร์ มหาวิทยาลัยธรรมศาสตร์ เข้าวงการโดยการแสดงละครดังหลายเรื่อง เช่น นายฮ้อยทมิฬ, สุดสายป่าน ทางช่อง 7 และผลงานเรื่องสุดท้าย “แท็กซี่ที่รัก” ช่อง 3 จากนั้นเธอก็หายเงียบไปจากวงการฯ กลับมาอีกทีประกาศแต่งงานกับแฟนหนุ่ม “เดวิด คอร์นเนอร์” ชาวอเมริกา มีบุตรชายด้วยกัน 2 คน น้ำฝน เผยว่าตัวเองแต่งงานในปี 2006 แต่อยู่กันกับอดีตสามีได้ 12 ปีก็หย่า

## ผลงานละคร
* 2536 นางฟ้ากับซาตาน คู่กับ จอนนี่ แอนโฟเน่ (ช่อง 3)
* 2537 ละครสั้น ปากกาทองมินิซีรีส์ เรื่อง เด็กชายจากดาวอื่น คู่กับ สุจินต์ วาจากิจ (ช่อง 7)
* 2538 สุดสายป่าน คู่กับ ศักดิ์สิทธิ์ แท่งทอง (ช่อง 7)
* 2539 เพชรในเรือน คู่กับ สันติสุข พรหมศิริ, ธงชัย ประสงค์สันติ, รอน บรรจงสร้าง (ช่อง 3)
* 2539 เสน่หา คู่กับ ไมเคิล พูพาร์ต (ช่อง 3)
* 2540 สวรรค์ยังมีชั้น คู่กับ ยุรนันท์ ภมรมนตรี, สรพงศ์ ชาตรี (ช่อง 5)
* 2540 คุณนายส้มหล่น คู่กับ พล ตัณฑเสถียร (ช่อง 3)
* 2541 รักนิด ๆ คิดเท่าไหร่ คู่กับ เคลลี่ ธนะพัฒน์, อนันต์ บุนนาค (ช่อง 3)
* 2544 นายฮ้อยทมิฬ คู่กับ ศรัณยู วงษ์กระจ่าง, ไมค์ ภิรมย์พร (ช่อง 7)
* 2544 อุบัติที่...หัวใจ คู่กับ เคลลี่ ธนะพัฒน์ (ช่อง 3)
* 2544 ขอดเกล็ดมังกร (ช่อง 7) คู่กับ สรพงศ์ ชาตรี
* 2548 แท็กซี่ที่รัก คู่กับ  วรรธนะ กัมทรทิพย์ (ช่อง 3)

### ภาพยนตร์
* โกย
* เฮงได้ เฮงดีรักนี้
### พิธีกร
* รายการ ที่นี่..มีเพื่อน
* รายการ  07 
### โฆษณา
* โรงแรมเมอร์ริน

### งานเพลง
เพลงประกอบละครสุดสายป่าน 

* อยากบอกให้รู้ 

เพลงประกอบละครนายฮ้อยทมิฬ 
* บ่ฮู้เป็นหยัง 
* เป็นงงแท้น้อ  
* เกี่ยวก้อยสัญญา

## อ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:นักแสดงหญิงชาวไทย
หมวดหมู่:นักร้องหญิงไทย

หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ศิลปินสังกัดแกรมมี่โกลด์
หาดทราย สายลม สองเรา

***หาดทราย สายลม สองเรา*** เป็นสตูดิโออัลบั้มแรกของธงไชย แมคอินไตย์ นักร้องชาวไทย ออกวางแผงจำหน่ายใน พ.ศ. 2529 ในรูปแบบตลับเทปและแผ่นเสียง ในสังกัดจีเอ็มเอ็ม แกรมมี่ โดยมีเรวัต พุทธินันทน์ เป็นโปรดิวเซอร์ อัลบั้มนี้มีจำนวน 10 เพลง และถูกจัดให้เป็นอัลบั้มศิลปินชายที่ดีที่สุดแห่งปี และเป็นศิลปินชายยอดจำหน่าย 5 แสนตลับคนแรกของแกรมมี่ โดยมีการนำเพลงดังในอัลบั้มไปใช้ประกอบภาพยนตร์เรื่อง "ด้วยรักและผูกพัน" ซึ่งนำแสดงโดยเบิร์ด ในปีเดียวกันโดยเพลง "ผ่านมา ผ่านไป" เป็นซิงเกิลแรกที่เขาเข้าบันทึกเสียง สำหรับซิงเกิลแรกที่เผยแพร่คือ "ด้วยรักและผูกพัน" "ฝากฟ้าทะเลฝัน" "บันทึกหน้าสุดท้าย" เป็นต้น

## รายชื่อเพลง
ทุกเพลง ประพันธ์โดย เรวัต พุทธินันทน์ ยกเว้นเพลงที่ 5 ที่เป็นเพลงประพันธ์ร่วม ส่วนเรียบเรียงเพลงดูตามรายชื่อเพลง

## การตอบรับ
*ปี 2564 ได้รับการจัดให้เป็นอันดับ 1 ของ "อัลบั้มศิลปินชายที่ดีที่สุดแห่งปี 1986" และเป็นอันดับ 2 ของ "อัลบั้มที่ดีที่สุดแห่งปี 1986" จากสรุปที่สุดในความทรงจำ ที่สุด..ของแกรมมี่ วันที่ 15 กุมภาพันธ์ 2564 โดย GMM Superstar โดยเป็นศิลปินชายที่มียอดจำหน่าย 5 แสนตลับคนแรกของแกรมมี่

## อ้างอิง

หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2529
หมวดหมู่:อัลบั้มเพลงของค่ายจีเอ็มเอ็ม แกรมมี่
บรูซ เฮส (นักภาษาศาสตร์)

**บรูซ เฮส** () เป็นนักภาษาศาสตร์  ปัจจุบันเป็นอาจารย์ที่ภาควิชาภาษาศาสตร์ มหาวิทยาลัยแคลิฟอร์เนีย ลอสแอนเจลิส ใน ค.ศ. 1980 บรูซ เฮสได้รับได้รับปริญญาดุษฎีบัณฑิตจากสถาบันเทคโนโลยีแมสซาชูเซตส์ โดยมีนักภาษาศาสตร์มอร์ริส แฮลลี (Morris Halle) เป็นอาจารย์ที่ปรึกษาของเขา

บรูซ เฮส เน้นการวิจัยทางด้านสัทวิทยา ผลงานที่มีชื่อเสียงคือ *Metrical Stress Theory: Principles and Case Studies* ซึ่งเป็นหนังสือเกี่ยวกับทฤษฎีระบบการเน้นเสียงในภาษาต่าง ๆ นอกเหนือจากนั้น บรูซ เฮส ยังวิจัยทางด้านสัทวิทยาที่มีรากฐานหลักมาจากสัทศาสตร์และความสามารถในการเรียนรู้อีกด้วย

ภรรยาของ บรูซ เฮส คือพาทริชา คีติง (Patricia Keating) ซึ่งเป็นนักสัทศาสตร์

## หนังสือ
*(1985) *A Metrical Theory of Stress Rules*, Garland Press, New York.
*(1995) *Metrical Stress Theory:  Principles and Case Studies*, University of Chicago Press, Chicago, 15 + 455 pp.&nbsp;ISBN 0-226-32104-5.
*(2004) Hayes, Bruce, Robert Kirchner, and Donca Steriade, eds., *Phonetically Based Phonology*.  Cambridge:  Cambridge University Press.   ISBN 0-521-82578-4.
*(2008) *Introductory Phonology*.  Malden, MA:  Blackwell.  ISBN 1-4051-8411-6.

## แหล่งข้อมูลอื่น
*โฮมเพจที่ UCLA 

หมวดหมู่:นักภาษาศาสตร์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
ปีเตอร์ เอบดอน

**ปีเตอร์ เอบดอน** () เป็นอดีตนักสนุกเกอร์อาชีพชาวอังกฤษ อดีตผู้คว้าแชมป์ในรายการเวิลด์แชมเปียน 2002 และยูเคแชมเปียนชิป 2005 สไตล์การเล่นของเขาเป็นที่รู้จักกันดีที่เน้นความละเอียดและช้าเป็นพิเศษในการเล่น เอบดอนเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ครั้งในการเล่นอาชีพของเขา

## อ้างอิง

หมวดหมู่:นักสนุกเกอร์ชาวอังกฤษ
หมวดหมู่:บุคคลจากลอนดอนโบโรอิสลิงตัน
หมวดหมู่:แชมป์โลกสนุกเกอร์
ยานแม่

**ยานแม่** (mother ship) อาจหมายถึง

* ยานแม่ - ยานซึ่งบรรทุกยานอื่น
* มหาธรรมกายเจดีย์ - เจดีย์วัดพระธรรมกาย ซึ่งมีสัณฐานคล้ายยานอวกาศ และเป็นเหตุให้วัดพระธรรมกายได้ชื่อในภาษาปากว่า "วัดจานบิน"
* *[[ลอว์ & ออร์เดอร์]] (Law & Order)* - ละครทางนิติศาสตร์ในสหรัฐอเมริกาซึ่งฉายทางเอ็นบีซีตั้งแต่ปี 2533 ถึงปี 2553 และเรียกกันโดยทั่วไปว่า "ยานแม่" เพราะมีภาคต่อมากมาย

; เพลง
* *[[มาเทอร์ชิป (อัลบั้มแลร์รี ยัง)|มาเทอร์ชิป]]* - อัลบั้มเพลงของแลร์รี ยัง (Larry Young) เมื่อปี 2512
* *[[มาเทอร์ชิป (อัลบั้มเลด เซปเปลิน)|มาเทอร์ชิป]]* - อัลบั้มเพลงของเลด เซปเปลิน (Led Zeppelin) เมื่อปี 2550
* "มาเทอร์ชิป" - เพลงของเอนเทอร์ ชีการี (Enter Shikari) เมื่อปี 2549
* สื่อบันเทิงของวงพาร์เลียเมนต์ (Parliament)
** ยานแม่อันศักดิ์สิทธิ์ (Holy Mothership) - ยานอวกาศซึ่งเป็นสัญลักษณ์ของวง
** *[[Mothership Connection|มาเทอร์ชิปคอนเนกชัน]] (Mothership Connection)* - อัลบั้มเมื่อปี 2518
** "มาเทอร์ชิปคอนเนกชัน (สตาร์ไชลด์)" [Mothership Connection (Star Child)] - เพลงเมื่อปี 2518
** *[[Mothership Connection Newberg Session|มาเทอร์ชิปคอนเนกชันนิวเบิร์กเซสชัน]] (Mothership Connection Newberg Session)* - อัลบั้มเมื่อปี 2519
** *[[The Mothership Connection - Live from Houston|เดอะมาเทอร์ชิปคอนเนกชัน - ไลฟ์ฟรอมฮิวสตัน]] (The Mothership Connection - Live from Houston)* - อัลบั้มเมื่อปี 2529
วิกฤตการณ์การเงิน พ.ศ. 2550–2551

**วิกฤตการณ์การเงิน พ.ศ. 2550–2551** ถูกนักเศรษฐศาสตร์จำนวนมากมองว่าเป็นวิกฤตการณ์การเงินครั้งเลวร้ายที่สุดนับตั้งแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930 วิกฤตการณ์ดังกล่าวส่งผลให้สถาบันการเงินขนาดใหญ่จำนวนหนึ่งเสี่ยงต่อการล้ม รัฐบาลแห่งชาติให้เงินช่วยเหลือธนาคาร และตลาดหลักทรัพย์ทั่วโลกมีแนวโน้มตกต่ำลง ในหลายพื้นที่ ตลาดการเคหะได้รับผลกระทบเช่นกัน ทำให้เกิดการฟ้องขับไล่ การยึดทรัพย์จำนอง (foreclosure) และการว่างงานที่ยาวขึ้น วิกฤตการณ์ดังกล่าวมีบทบาทสำคัญในการล้มละลายของธุรกิจสำคัญ การถดถอยของความมั่งคั่งผู้บริโภคประเมินในระดับล้านล้านดอลล่าร์สหรัฐ และการถดถอยของกิจกรรมทางเศรษฐกิจซึ่งนำไปสู่ภาวะเศรษฐกิจถดถอยทั่วโลก พ.ศ. 2551–2555 และมีส่วนต่อวิกฤตหนี้สาธารณะยุโรป วิกฤตการณ์นี้ ซึ่งเข้าใจว่าเป็นวิกฤติสภาพคล่อง สามารถสืบย้อนไปได้ถึงวันที่ 7 สิงหาคม พ.ศ. 2550 เมื่อบีเอ็นพี พารีบาส์เพิกถอนการถอนเงินจากเฮดจ์ฟันด์ (hedge fund) 3 แห่ง โดยอ้าง "การเหือดแห้งสมบูรณ์ของสภาพคล่อง" (a complete evaporation of liquidity)

การระเบิดของฟองสบู่อสังหาริมทรัพย์สหรัฐ ซึ่งถึงจุดสูงสุดใน พ.ศ. 2549 ทำให้มูลค่าของหลักทรัพย์ที่ถูกติดกับการกำหนดราคาอสังหาริมทรัพย์ตกฮวบฮาบ และสร้างความเสียหายแก่สถาบันการเงินทั่วโลก วิกฤตการณ์การเงินดังกล่าวถูกกระตุ้นโดยการมีปฏิกิริยาต่อกันอย่างซับซ้อนของนโยบายรัฐที่ส่งเสริมการเป็นเจ้าของบ้าน ให้ผู้กู้ซับไพรม์เข้าถึงแหล่งเงินกู้ได้ง่ายขึ้น การตีราคาการจำนองซับไพรม์สูงเกินจริงโดยอิงทฤษฎีที่ว่าราคาการเคหะจะสูงขึ้นต่อไป วิธีปฏิบัติการซื้อขายที่น่าสงสัย รวมทั้งการที่ยึดสูตรแบล็ก-โชลส์-เมอร์ตอน ทั้งในส่วนของผู้ซื้อและผู้ขาย และการขาดสินทรัพย์ทุนที่เพียงพอจากธนาคารและบริษัทประกันภัยเพื่อหนุนหลังข้อผูกมัดทางการเงินที่พวกเขากำลังทำอยู่ คำถามเกี่ยวกับความสามารถในการชำระหนี้ได้ของธนาคาร การเสื่อมถอยวงเงินเครดิตและความเชื่อมั่นของนักลงทุนที่เสียไปมีผลต่อตลาดหลักทรัพย์ทั่วโลก โดยหลักทรัพย์ประสบการขาดทุนครั้งใหญ่ในช่วง พ.ศ. 2551 และต้น พ.ศ. 2552 เศรษฐกิจทั่วโลกเติบโตช้าลงระหว่างช่วงนี้ เนื่องจากมีการเพิ่มความรัดกุมของเครดิตและการค้าระหว่างประเทศลดลง รัฐบาลและธนาคารกลางสนองโดยการกระตุ้นทางการเงิน การขยายนโยบายการคลังและการให้เงินช่วยเหลือสถาบันอย่างที่ไม่เคยเกิดขึ้นมาก่อน แม้ว่าจะมีผลกระทบตามมาอยู่บ้าง แต่ตัววิกฤตการณ์การเงินเองสิ้นสุดไปแล้วระหว่างปลาย พ.ศ. 2551 และกลาง พ.ศ. 2552 ในสหรัฐอเมริกา รัฐสภาได้ผ่านรัฐบัญญัติการฟื้นตัวและการลงทุนใหม่อเมริกัน พ.ศ. 2552 ในสหภาพยุโรป สหราชอาณาจักรสนองด้วยมาตรการรัดเข็มขัด ซึ่งเป็นการลดรายข่ายและเพิ่มภาษี โดยไม่มีการเติบโตของการส่งออก ทำให้เกิดภาวะเศรษฐกิจถดถอยรอบสอง (double-dip recession)

## อ้างอิง
 

หมวดหมู่:วิกฤตการณ์การเงิน
หมวดหมู่:ประวัติศาสตร์เศรษฐกิจ
หมวดหมู่:เศรษฐกิจฟองสบู่
หมวดหมู่:เหตุการณ์ตลาดหลักทรัพย์ตก
หมวดหมู่:การดำรงตำแหน่งประธานาธิบดีของจอร์จ ดับเบิลยู. บุช
หมวดหมู่:การดำรงตำแหน่งประธานาธิบดีของบารัก โอบามา
ทางแยกต่างระดับวังน้อย

**ทางแยกต่างระดับวังน้อย** () เป็นชุมทางต่างระดับในอำเภอวังน้อย จังหวัดพระนครศรีอยุธยา ตัดกันระหว่างถนนพหลโยธิน และทางหลวงแผ่นดินหมายเลข 352

## รูปแบบของทางแยกต่างระดับ
* สะพานข้ามทางหลวงของทางหลวงแผ่นดินหมายเลข 352 ในแนวธัญบุรี-วังน้อย และมีทางเลี้ยวไปยังถนนพหลโยธินฝั่งขาออก และในแนววังน้อย-ธัญบุรีและมีทางเลี้ยวไปยังถนนพหลโยธินฝั่งขาเข้า
* ถนนระดับดินของถนนพหลโยธิน ในแนววังน้อย-หนองแคและมีทางเลี้ยวไปยังทางหลวงแผ่นดินหมายเลข 352 ฝั่งขาเข้า ในแนวหนองแค-วังน้อยและมีทางเลี้ยวไปยังทางหลวงแผ่นดินหมายเลข 352 ฝั่งขาออก
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* ทุกเส้นทางมีทางเลี้ยวเข้าหาถนนโดยตรง

วังน้อย
วังน้อย
คิม จ็อง-ซุก

**คิม จ็อง-ซุก** () เป็นนักต่อสู้เพื่ออิสรภาพและเป็นนักการเมืองและเป็นคู่สมรสของประธานาธิบดีตลอดกาลของเกาหลีเหนือ และเป็นมารดาของคิม จ็อง-อิล

## ประวัติ
คิม จ็อง-ซุก เกิดเมื่อวันที่ 24 ธันวาคม 1917 ที่เขตฮเวรย็อง จังหวัดฮัมกย็องเหนือ ยุคเกาหลีภายใต้การปกครองของญี่ปุ่น ซอ แท ซุก เขียนว่าเธอเป็น "ผู้อาวุโสของลูกสาวสองคนของชาวนาผู้น่าสงสาร" อย่างไรก็ตาม สำนักงานข่าวกลางเกาหลี (KCNA) กล่าวว่าเธอมีน้องชายที่ชื่อว่า คิม กี ซ็อง ผู้ที่เกิดวันที่ 9 กุมภาพันธ์ 1921

คิม จ็อง-ซุก ตามแม่ไปที่แมนจูเรียเพื่อตามหาพ่อของเธอ แต่พวกเขาค้นพบว่าเขาตายไปแล้ว หลังจากนั้นไม่นาน แม่ของเธอเสียชีวิตและเธอกลายเป็นเด็กกำพร้า แหล่งข้อมูลส่วนใหญ่ยอมรับว่า คิม จ็อง-ซุก แล้วเข้าร่วมการรบแบบกองโจรแรง คิม อิล-ซ็อง ในปี 1935 ในฐานะผู้ช่วยครัว อย่างไรก็ตาม สำนักงานข่าวกลางเกาหลี (KCNA) รายงานว่า คิม จ็อง-ซุก กับ คิม กี ซ็อง เข้าร่วมกองกำลังกองโจร หลังจากที่แม่และภรรยาของพี่ชายถูกฆ่าโดยชาวญี่ปุ่น

ในช่วงเวลานี้ คิม จ็อง-ซุก ทำงานที่แปลก ๆ ถูกจับโดยชาวญี่ปุ่นในปี 1937 ในความพยายามที่จะรักษาความปลอดภัยสายลับอาหารและวัสดุสิ้นเปลือง หลังจากที่เธอปล่อยตัวเธอกลับไปสมทบกับกองโจร ที่ที่เธอปรุงเย็บและล้าง

มันเป็นช่วงเวลาที่คิม จ็อง-ซุก รายงานบันทึกชีวิตของคิม อิล-ซ็อง แพ็กบงเกี่ยวข้องกับเรื่องราวในคิม อิล-ซ็อง ชีวประวัติอย่างเป็นทางการ

หมวดหมู่:คู่สมรสของผู้นำสูงสุดของเกาหลีเหนือ
โช นิชิโนะ

**โช นิชิโนะ** (; เกิด 29 มิถุนายน ค.ศ. 1985)ชื่อเล่น **โชตาโระ** () และชื่อในการคอสเพลย์ว่า **ไอระ** () เป็นนักแสดงภาพยนตร์สำหรับผู้ใหญ่ นักแสดง นักร้อง นางแบบ นักคอสเพลย์หญิงชาวญี่ปุ่น ซึ่งเป็นที่รู้จักกันว่ามี "รูปโฉมใสซื่อบริสุทธิ์" แต่ชำนิชำนาญกามปฏิบัติผิดกับรูปโฉม กระทั่งได้รับรางวัลนักแสดงภาพยนตร์เชิงสังวาสยอดเยี่ยมด้วย

## ประวัติ

โชเกิดที่เกาะฮนชู เมืองชิซูโอกะ จังหวัดชิซูโอกะ ประเทศญี่ปุ่น สำนักข่าวบางฉบับรายงานว่า บิดาของโชเป็นอาจารย์มหาวิทยาลัย และมารดาเป็นนักเปียโน โชยังเป็นน้องสาวของนัตสึมิ โฮริงูจิ (Natsumi Horiguchi) ซึ่งเป็นนักแสดงภาพยนตร์สำหรับผู้ใหญ่เช่นกัน แต่โชปฏิเสธว่า ข้อมูลเรื่องครอบครัวดังกล่าวไม่เป็นความจริง และกล่าวว่า ต้นตอน่าจะมาจากสื่อมวลชนจีน

โชมีใจรักการแสดงและประสงค์จะเป็นนักแสดง จึงเข้าสู่วงการภาพยนตร์สำหรับผู้ใหญ่เมื่อเดือนสิงหาคม 2004 งานเริ่มแรกเป็นประเภทโฆษณาในโทรทัศน์ ไม่ช้าก็ได้แสดงภาพยนตร์สำหรับผู้ใหญ่ แต่ก็ยังรับงานประเภทอื่นด้วย เช่น แสดงละครโทรทัศน์ ซึ่งเริ่มตั้งแต่เดือนมีนาคม 2005 รวมตลอดถึงแสดงละครเวที ถ่ายแบบ และร้องเพลง สำหรับงานร้องเพลงนั้น เธอสังกัดกลุ่มเอะบิซุมัสแคตส์ (Ebisu Muscats) ส่วนในงานภาพยนตร์สำหรับผู้ใหญ่นั้น โชได้ประกอบกามกิจกับทั้งบุคคลต่างเพศและบุคคลเพศเดียวกัน โดยโชได้บทบาทหลากหลาย เป็นต้นว่า นักเรียนหญิงที่มีทักษะในทางกระตุ้นกามารมณ์ด้วยวิธีต่าง ๆ เช่น เฟอเลชิโอ (fellatio) หรือใช้ปากอมดูดอวัยวะเพศ และอาร์มพิตจ็อบ (armpit job) หรือเลียและสูดดมที่รักแร้ ไปจนถึงบทบาทภริยาสาว แม่หม้าย และครู

ปี 2011 โชได้รับรางวัลพิงกีริบบอน (Pinky Ribbon Awards) สาขานักแสดงหญิงยอดเยี่ยม ซึ่งเป็นรางวัลในวงการภาพยนตร์เร้ากำหนัด

ปี 2012 โชได้รับเลือกจากสหมงคลฟิล์มให้แสดงเป็นวิไลเรข วิสนันท์ หรือแก้ว ในภาพยนตร์เชิงสังวาสสัญชาติไทยเรื่อง *[[จัน ดารา (ภาพยนตร์ทวิภาค)|จัน ดารา]]* ซึ่งหม่อมหลวงพันธุ์เทวนพ เทวกุล กำกับ ในการแสดงต้องพูดเป็นภาษาไทยทั้งสิ้น เธอกล่าวว่า ในตอนแรกสงสัยว่าทำไมจึงต้องติดต่อตนมาร่วมแสดง และเห็นว่าคงไม่อาจร่วมงานได้เนื่องด้วยปัญหาเรื่องภาษา แต่ในท้ายที่สุดก็ตกลงร่วมแสดง เพราะต้องการพัฒนาตนเองในด้านการแสดง และเธอก็ผ่านพ้นอุปสรรคเรื่องภาษาไปได้ ด้วยการฝึกภาษากับล่าม เพื่อนนักแสดงชาวไทย และเสียงบันทึกในซีดี โชยังประทับใจชัยพล จูเลี่ยน พูพาร์ต ซึ่งร่วมแสดงเรื่องเดียวกัน เป็นอันมาก และรู้สึกยินดีที่ได้รับคำชื่นชมจากผู้คนรอบข้างว่ามีฝีมือการแสดงดี เธอยังกล่าวด้วยว่า ผลงานนี้จะเป็นเครื่องพิสูจน์ว่า ใช่แต่ว่าตนแสดงเป็นแต่บทมีเพศสัมพันธ์

ปี 2013 โชได้รับเลือกจากเอ็ม เทอร์ตี้ไนน์ ให้รับบทบาทแสดงเป็นผีสาวชาวญี่ปุ่น ผู้มีบทบาทเด่นและเป็นจุดสำคัญในภาพยนตร์เรื่อง ฮาชิมะ โปรเจกต์ ไม่เชื่อต้องลบหลู่ ถือเป็นการพลิกบทบาทอีกครั้งของเธอในการแสดงภาพยนตร์ และ ภาพยนตร์ในประเทศไทย

## ผลงาน (บางส่วน)
### วีดิทัศน์สำหรับผู้ใหญ่
#### พ.ศ. 2554

### ภาพยนตร์สำหรับผู้ใหญ่

### ภาพยนตร์

### สมุดภาพ

## ดูเพิ่ม
* ยูอะ มิคามิ
## อ้างอิง

## แหล่งข้อมูลอื่น

; เว็บไซต์
* 
* 
* 
* บล็อกอย่างเป็นทางการของ ''โช นิชิโนะ'' ที่ไลฟ์ดอร์

; ประวัติ
*  
*  ข้อมูลนางแบบของไพรม์เอเจนซี 

; บทสัมภาษณ์
* "บทสัมภาษณ์ โช นิชิโนะ (Sho Nishino) นักแสดงสาวชาวญี่ปุ่น จาก 'จันดารา ปฐมบท'" 
* ดาราเอวีญี่ปุ่น 'โช นิชิโนะ' วอนคนไทยเปิดใจ ตนเล่นได้มากกว่าหนังเอวี

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นางแบบญี่ปุ่น
หมวดหมู่:นักร้องหญิงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากชิซูโอกะ
คิม ซ็อง-แอ

**คิม ซ็อง-แอ** () เป็นอดีตภรรยาคนที่สองของ คิม อิล-ซ็อง เธอได้สมรสในปี ค.ศ. 1952 ถึง ค.ศ. 1994 และเป็นภรรยาคนที่สองของท่านประธานาธิบดีตลอดกาลของเกาหลีเหนือคิม อิลซุง  ทั้งสองท่านเป็นคู่สมรสกันในปี 1952 หลังจากการตายของคิม จอง-ซุกภรรยาคนแรกของคิม อิล-ซุง ในปี 1949 ก่อนที่จะเกิดสงครามเกาหลี  เธอให้กำเนิดลูกสาว คิม คยอง-จิน ในปี 1953 และลูกชายสองคนคือ คิม พยอง อิล ในปี 1955 และ คิม ยอง อิล ในปี 1957 หลังจากนั้นเธอก็ได้มีอำนาจทางการเมืองกลายเป็นประธานของคณะกรรมการกลางของสมาคมสตรีเกาหลี  ในช่วงกลางทศวรรษ 1960 และในปี 1970 เธอดำรงตำแหน่งนี้และลาออกจะลาออกในปี 1998 ตั้งแต่นั้นเป็นต้นมาก็มีข้อมูลเกี่ยวกับตัวเธอน้อยมาก

## อ้างอิง

หมวดหมู่:คู่สมรสของผู้นำสูงสุดของเกาหลีเหนือ
หมวดหมู่:นักการเมืองพรรคแรงงานเกาหลี
ดิเอโก โกดิน

**ดิเอโก โรเบร์โต โกดิน เลอัล** (; เกิด 16 กุมภาพันธ์ ค.ศ. 1986) เป็นอดีตนักฟุตบอลชาวอุรุกวัย โดยสโมสรสุดท้ายที่เล่นคือ เบเลซซาร์สฟิลด์ ในตำแหน่งเซ็นเตอร์แบ็ก

## อ้างอิง

## แหล่งข้อมูลอื่น
*Atlético Madrid official profile
*BDFutbol profile
*
*
*2010 FIFA World Cup profile 
*Transfermarkt profile

หมวดหมู่:นักฟุตบอลชาวอุรุกวัย
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นคัลยารีกัลโช
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากจังหวัดโกโลเนีย
วันชัย จิราธิวัฒน์

**วันชัย จิราธิวัฒน์** (30 ธันวาคม พ.ศ. 2470 - 15 กันยายน พ.ศ. 2555) ประธานกรรมการบริษัท กลุ่มเซ็นทรัล จำกัด, อดีตประธานกรรมการบริหารบริษัท โรงแรมเซ็นทรัลพลาซา จำกัด (มหาชน), อดีตประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิ้ง จำกัด

## ประวัติ
วันชัย เกิดเมื่อวันศุกร์ที่ 30 ธันวาคม พ.ศ. 2470 เป็นบุตรคนที่ 2 ในจำนวน 8 คนของเตียง (บิดา; ถึงแก่กรรม) และหวาน (มารดา; ถึงแก่กรรม) จิราธิวัฒน์ วันชัยจบการศึกษาระดับประถม จากโรงเรียนวัดราชโอรส ระดับมัธยมศึกษาตอนต้น จากโรงเรียนอำนวยศิลป์ มัธยมตอนปลาย จากโรงเรียนอัสสัมชัญ และประกาศนียบัตรวิชาชีพ (ปวช.) จากโรงเรียนอัสสัมชัญพาณิชยการ นอกจากนี้ เขายังได้รับปริญญาดุษฎีบัณฑิตกิตติมศักดิ์ สาขาวิชาจิตวิทยา จากมหาวิทยาลัยรามคำแหง และมหาวิทยาลัยขอนแก่นด้วย

ชีวิตครอบครัว วันชัยสมรสกับสุมาลี (สกุลเดิม: ด่านภัทรกุล; อดีตผู้จัดการฝ่ายการเงิน บจก.เซ็นทรัลเทรดดิง ถึงแก่กรรมราวเดือนกันยายน พ.ศ. 2544) มีธิดา 1 คนคือ จินตนา จิราธิวัฒน์ (สมรสกับฉัตรชัย บุญรัตน์ มีบุตร-ธิดา 3 คน) และบุตรอีก 4 คนคือ วัฒน์, กอบชัย (สมรสกับนลินี อรรถกระวีสุนทร มีบุตร-ธิดา 2 คน), ศักดิ์ชัย (สมรสกับสุรางค์รัตน์ วิทยะเวทิน มีธิดา 1 คน) และพิชัย จิราธิวัฒน์ วันชัยถึงแก่กรรมเนื่องจากมะเร็งที่ต่อมลูกหมาก เมื่อเวลา 07:19 น. ของวันเสาร์ที่ 15 กันยายน พ.ศ. 2555 กำหนดบำเพ็ญกุศลโดยสวดพระอภิธรรมเป็นเวลา 7 วัน จนถึงวันศุกร์ที่ 21 กันยายน ที่ศาลา 10 (มณเฑียร) วัดเทพศิรินทราวาสราชวรวิหาร

### การทำงานและสังคม
ตลอดระยะการทำงาน วันชัยมีตำแหน่งทางธุรกิจที่สำคัญประกอบด้วย ประธานกรรมการบริหารบริษัท โรงแรมเซ็นทรัลพลาซา จำกัด (มหาชน), ประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิง จำกัด โดยดำรงตำแหน่งสูงสุด จนกระทั่งก่อนถึงแก่กรรมคือ ประธานกรรมการบริษัท กลุ่มเซ็นทรัล จำกัด นอกจากนั้น ยังเคยรับตำแหน่งทางการเมืองที่สำคัญคือ ที่ปรึกษารัฐมนตรีว่าการกระทรวงมหาดไทย, ที่ปรึกษารัฐมนตรีว่าการกระทรวงแรงงานและสวัสดิการสังคม และที่ปรึกษาคณะกรรมาธิการการท่องเที่ยว ของสภาผู้แทนราษฎร

ตลอดจนเคยดำรงตำแหน่งทางสังคม การศึกษา และองค์กรสาธารณกุศลหลายแห่ง กล่าวคือ นายกกิตติมศักดิ์ถาวร สมาคมไหหลำแห่งประเทศไทย, กรรมการที่ปรึกษา สมาคมการค้าไหหลำ, อุปนายกสมาคมวัฒนธรรมและเศรษฐกิจไทย-จีน, กรรมการสมาคมส่งเสริมการลงทุนการค้าไทย-จีน, ที่ปรึกษาคณะกรรมการนักเรียนเก่าอำนวยศิลป์ (รุ่นลมหวน), ประธานมูลนิธิเตียง จิราธิวัฒน์ (พ.ศ. 2535 – พ.ศ. 2555), ประธานกรรมการกิตติมศักดิ์ถาวร มูลนิธิส่งเสริมศีลธรรม, รองประธาน มูลนิธิโรงพยาบาลเทียนฟ้า และอุปนายก สมาคมโรงพยาบาลเทียนฟ้ามูลนิธิ

## เครื่องราชอิสริยาภรณ์
วันชัยเคยเข้ารับพระราชทานเครื่องราชอิสริยาภรณ์ ดังต่อไปนี้
* 
* 
* 

## อ้างอิง

หมวดหมู่:ชาวไทยเชื้อสายไหหลำ
หมวดหมู่:ตระกูลจิราธิวัฒน์
หมวดหมู่:นักธุรกิจชาวไทย
หมวดหมู่:บุคคลจากโรงเรียนวัดราชโอรส
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนอัสสัมชัญพาณิชยการ
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:เสียชีวิตจากมะเร็งต่อมลูกหมาก
คาลิโก แจ็ก

**จอห์น แรคแฮม** (; 26 ธันวาคม ค.ศ. 1682 – 18 พฤษจิกายน ค.ศ. 1720) รู้จักันในชื่อ **คาลิโก แจ็ก** เป็นโจรสลัดชาวอังกฤษที่ประจำการแถวบาฮามาสกับคิวบาในช่วงต้นศตวรรษที่ 18 ชื่อเล่นของเขามาจากผ้าคาลิโกที่เขาสวมใส่ ในขณะที่แจ็ก เป็นชื่อเล่นของ "จอห์น"

แรคแฮมปลดชาลส์ เวนออกเพื่อให้ตนเป็นกัปตันแล้วขับเรือไปที่หมู่เกาะลีเวิร์ด, ทางเดินเรือจาไมกา และเส้นทางวินวาร์ด เขาถูกยอมรับการอภัยโทษในปีค.ศ. 1719 และย้ายไปที่นิวโพรวิเดนซ์ ซึ่งเป็นที่ที่เขาพบแอนน์ บอนนี แล้วแต่งงาน เขากลับเป็นโจรสลัดอีกครั้งในปีค.ศ. 1720 โดยการขโมยลำเรืออังกฤษและแอนน์ก็เข้าร่วมกับเขา พวกลูกเรือได้รวมไปถึงแมรี รีด ที่ปลอมตัวเป็นผู้ชายในช่วงนั้น หลังดำเนินการได้ไม่นาน เขาก็ถูกจับโดยโจนาธาน บาร์เน็ต นักล่าโจรสลัดของราชนาวีในปีค.ศ. 1720 นำเขาไปขึ้นศาลโดยเซอร์ นิโคลัส ลอวส์ ผู้ว่าแห่งจาไมกา และถูกแขวนคอในเดือนพฤษจิกายนของปีนั้นที่พอร์ตรอยัล, ประเทศจาไมกา

## อ้างอิง

## สารานุกรม
* Nelson, James L. (2004) *A Short Life and A Merry One*. Ithaca NY: McBooks.
* 
* 
* 
* The entire trial transcript is available in the book ''The Pirate Trial of Anne Bonny and Mary Read'' by Tamara J. Eastman and Constance Bond
* Johnson, Captain Charles*,* ed. Hayward Arthur L., *A history of the robberies and murders of the most notorious pirates from their first rise and settlement in the island of Providence to the present year,* London: George Routledge & Sons, Ltd. First published in 1724, with the second edition published 1728, both versions attributed to Daniel Defoe. The two editions are very different, with the second edition much less accurate than the first when compared to court records. In the second edition however, no such accuracy is even attempted. In particular,the lurid details of the capture of the merchant ship the Neptune by Charles Vane in September 1718, conflicts entirely with the court records of both Charles Vane and Robert Deal, his quartermaster.
* * 'The Tryals of Captain John Rackam and Other Pirates*

## แหล่งข้อมูลอื่น
* 

หมวดหมู่:ชาวอังกฤษในศตวรรษที่ 17
หมวดหมู่:ชาวอังกฤษในศตวรรษที่ 18
หมวดหมู่:โจรสลัดในศตวรรษที่ 18
หมวดหมู่:โจรสลัดชาวอังกฤษ
หมวดหมู่:ชาวอังกฤษที่ถูกประหารชีวิต
หมวดหมู่:บุคคลที่ถูกประหารชีวิตโดยราชอาณาจักรบริเตนใหญ่
หมวดหมู่:บุคคลที่ถูกประหารชีวิตในข้อหาเป็นโจรสลัด
หมวดหมู่:โจรสลัดที่ถูกอภัยโทษ
หมวดหมู่:คติชนอังกฤษ
หมวดหมู่:ผู้ถูกประหารชีวิตโดยการแขวนคอ
หมวดหมู่:โจรสลัด
หมวดหมู่:ทหารพลาธิการ
แมลงชีปะขาว

*บทความนี้หมายถึง[[แมลง]] ชีปะขาวในความหมายอื่นที่หมายถึง หญิงผู้ถือศีลในทางพุทธศาสนา ดูที่: [[แม่ชี]]*

**แมลงชีปะขาว**  () เป็นแมลงที่จัดอยู่ในอันดับ Ephemeroptera (/อี-ฟี-เมอ-รอป-เทอ-รา/; มาจากภาษากรีก คือ คำว่า *Ephemera* (*εφήμερος; ephemeros*) แปลว่า "มีชีวิตสั้น" และคำว่า *ptera* (*πτερόν; pteron*) แปลว่า "ปีก"  รวมความแล้วหมายถึงว่า "ปีกที่มีช่วงชีวิตสั้น") เป็นกลุ่มของแมลงน้ำ ปัจจุบันแมลงชีปะขาวถูกพบกว่า 3,000 ชนิดทั่วโลก แบ่งออกเป็น 400 สกุล ใน 42 วงศ์  ใช้ชีวิตส่วนมากเป็นตัวอ่อนอาศัยอยู่ในน้ำ

## วงจรชีวิตของแมลงชีปะขาว
ตัวอ่อนของแมลงชีปะขาวจะมีช่วงชีวิตที่ยาวนานอาศัยในน้ำนาน 3-4 สัปดาห์ หรือนานสุด 1-2 ปี  ซึ่งจะแตกต่างจากตัวเต็มวัย จะมีช่วงชีวิตเพียงแค่ 1-2 วันหลังจากโผล่พ้นจากน้ำเป็นตัวเต็มวัย แมลงชีปะขาวได้ชื่อเป็นแมลงที่มีอายุสั้นที่สุด เนื่องจากเมื่อเป็นตัวเต็มวัย ส่วนปากจะหดหายไป จึงไม่สามารถกินอาหารได้ และจะทำการผสมพันธุ์ ตัวผู้มักจะมาเกาะกลุ่มกันบนผิวน้ำ ส่วนตัวเมียจะบินเข้าไปในกลุ่มของตัวผู้ และเกิดการผสมพันธุ์อย่างชุลมุน จากนั้นก็จะพากันตายลง 

## ถิ่นอาศัย
แมลงชีปะขาวอาศัยอยู่ทั้งแหล่งน้ำนิ่งและแหล่งน้ำไหล

## ลักษณะเฉพาะ
แมลงชีปะขาวจะมีลักษณะเฉพาะ คือ ระยะที่มีปีกจะมี 2 ระยะ คือ ตัวรองตัวเต็มวัย (subimago) ในระยะนี้ปีกจะมีสีขุ่น ปกคลุมด้วยขนขนาดเล็ก กันน้ำได้ อวัยวะเพศยังเจริญไม่เต็มที่ จากนั้นจะลอกคราบอีกครั้งกลายเป็นตัวเต็มวัย ปีกใสเป็นเงา อวัยวะเพศเจริญเต็มที่พร้อมที่จะผสมพันธุ์และวางไข่***' จัดเป็นแมลงที่มีวิวัฒนการต่ำสุดในบรรดาแมลงมีปีกทั้งหมด เนื่องจากเมื่อตัวเต็มวัยอยู่ในท่าพัก ปีกตั้งฉากกับลำตัว และไม่สามารถหลุบปีกไปคลุมแผ่นหลังได้ นอกจากนี้ยังมีเส้นปีกเป็นจำนวนมากอีกด้วย
	
== ประโยชน์และความสำคัญ ==
แมลงชีปะขาวเป็นแมลงน้ำในกลุ่มที่มีความไวต่อ[[มลพิษ]]ในน้ำ แมลงน้ำมีตัวอ่อนหลายชนิดที่มีความทนทานได้น้อยต่อการเปลี่ยนแปลงของสิ่งแวดล้อม โดยเฉพาะอย่างยิ่ง ปริมาณออกซิเจนละลายน้ำ ตัวอ่อนชีปะขาวที่ทนต่อการเปลี่ยนแปลงของสภาพสิ่งแวดล้อมพบในน้ำคุณภาพดีจนถึงคุณภาพพอใช้ เช่น ชีปะขาวเข็ม, ชีปะขาวกระโปรง ทนได้ในน้ำที่มีคุณภาพพอใช้ ชีปะขาวกรามโค้ง ชอบอยู่ในเนื้อไม้และชีปะขาวกรามงอน ชอบขุดรูอยู่ในพื้นทรายและตะกอนที่นุ่ม***' ซึ่งทำให้แมลงเหล่านี้สามารถเป็นตัวชี้วัดของคุณภาพน้ำที่ดีได้ จึงมีการนิยมใช้แมลงชีปะขาวเพื่อการประเมินคุณภาพน้ำทางชีวภาพ อีกทั้งยังมีแมลงน้ำชนิดอื่น ๆ ที่มีความสำคัญและสามารถใช้เป็นตัวชี้วัดที่ดีของคุณภาพแหล่งน้ำได้ เช่น สโตนฟลาย ตัวอ่อนของแมลงหนอนปลอกน้ำ เป็นต้น

## การจัดหมวดหมู่
รายชื่อข้างล่างมาจากข้อมูลของ Peters และ Campbell (1991) ใน *Insects of Australia*.

อันดับย่อย Pannota
*วงศ์ใหญ่ Ephemerelloidea
**Ephemerellidae
**Leptohyphidae
**Tricorythidae
*วงศ์ใหญ่ Caenoidea
**Neoephemeridae
**Baetiscidae
**Caenidae
**Prosopistomatidae

อันดับย่อย Schistonota
*วงศ์ใหญ่ Baetoidea
**Siphlonuridae
**Baetidae
**Oniscigastridae
**Ameletopsidae
**Ametropodidae
*วงศ์ใหญ่ Heptagenioidea
**Coloburiscidae
**Oligoneuriidae
**Isonychiidae
**Heptageniidae

*วงศ์ใหญ่ Leptophlebioidea
**Leptophlebiidae
*วงศ์ใหญ่ Ephemeroidea
**Behningiidae
**Potamanthidae
**Euthyplociidae
**Polymitarcyidae
**Ephemeridae
**Palingeniidae

## อ้างอิง

## แหล่งข้อมูลอื่น

* 
* 
* Info about Ephemeroptera  on Tree of Life
* Mayfly Central hosted by Purdue University

หมวดหมู่:แมลง
เรือหลวงเจ้าพระยา

**เรือหลวง''เจ้าพระยา'' (FFG-455)** () เป็นเรือฟริเกตในชุด''เรือหลวงเจ้าพระยา'' หมายเลขเรือ 455 สังกัดหมวดเรือที่ 1 กองเรือฟริเกตที่ 2 กองเรือยุทธการ ฐานทัพเรือสัตหีบ ต่อขึ้นที่อู่ต่อเรือหูต่ง ประเทศจีน โดยปรับปรุงแบบจากเรือฟริเกต ประเภท 053 HT (ชั้นเจียงหู III) ของจีน เรือหลวงเจ้าพระยา มีคำขวัญว่า *จะปกป้อง ผองภัย ด้วยใจทนง*

เรือหลวง*เจ้าพระยา* มีเรือในชุดเดียวกันอีกสามลำคือ เรือหลวงบางปะกง, เรือหลวงกระบุรี, และเรือหลวงสายบุรี ลำปัจจุบันนี้ เป็นเรือหลวงลำที่สองที่ใช้ชื่อเจ้าพระยา โดยเรือลำแรกเป็นเรือสลุปในสมัย พ.ศ. 2466

## อ้างอิง

เจ้าพระยา
เจ้าพระยา
หมวดหมู่:เรือฟริเกตชุดเรือหลวงเจ้าพระยา
ท่าอากาศยานคูชิโระ

**ท่าอากาศยานคูชิโระ**  ()  เป็นท่าอากาศยาน ที่ตั้งอยู่ห่างจากเมืองคูชิโระไปทางตะวันตกเฉียงใต้ 17 กิโลเมตร ในจังหวัดฮกไกโด ประเทศญี่ปุ่น

## สายการบินและจุดหมาย

เที่ยวบินเช่าเหมาลำจากต่างประเทศสู่คุชิโระเริ่มมีในปี ค.ศ. 2000 และมีต้นทางจากเกาหลีใต้ ไต้หวัน และฮ่องกง

## ดูเพิ่ม
* รายชื่อท่าอากาศยานในประเทศญี่ปุ่น

## อ้างอิง

คูชิโระ
หมวดหมู่:กิ่งจังหวัดคูชิโระ
มาร์ก แอลเลน

**มาร์ก แอลเลน** () เป็นนักสนุกเกอร์อาชีพชาวไอร์แลนด์เหนือ เขาคว้าแชมป์สมัครเล่นในรายการเวิลด์อเมเจอร์แชมเปียนชิป 2004
ในปีต่อมาเขาได้เข้าในเมนทัวร์ เขาใช้เวลาถึงสามฤดูกาลกว่าจะได้ติดอันดับท็อป 16 แอลเลนเป็นผู้เล่นเข้าเบรกดีและรวมเซนจูรีเบรกได้กว่า 300 ครั้งในการเล่นอาชีพ

แอลเลน มาถึงรอบรอง ทั่ง 5 รายการเก็บคะแนนได้แก่รายการนอร์ทเทิร์นไอร์แลนด์โทรฟี 2007 บาห์เรนแชมเปียนชิป 2008 เวิลด์แชมเปียนชิป 2009 ไชนาโอเพน 2010 และยูเคแชมเปียนชิป 2010 ในเดือนมิถุนายนปี 2009 เขาคว้าแชมป์รายการเก็บคะแนนครั้งแรกคือรายการเจียงซูคลาสสิกในจีนเขามาถึงรอบชิงครั้งแรกในรายการเก็บคะแนนยูเคแชมเปียนชิป 2011

## อ้างอิง

หมวดหมู่:นักสนุกเกอร์ชาวไอร์แลนด์เหนือ
หมวดหมู่:บุคคลจากเทศมณฑลแอนทริม
เพทาย พลอยมีค่า

**ภูริต พลอยมีค่า** (เกิด 7 มิถุนายน พ.ศ. 2524) ชื่อเล่น **เพ** หรือ **อาร์ม** เป็นนักแสดง นักร้อง นักดนตรี พิธีกร และนักบาสเกตบอลชาวไทย เคยเป็นนักร้องในสังกัดอาร์เอส เมื่อปี 2547 ออกอัลบั้มกับทางค่ายชื่อว่า "เพทาย" ผลงานที่เป็นที่รู้จักคือเพลง ว่าแต่เขาเราเป็นเอง และ เพลงหน้าบ้านเธอ 

หลังจากที่หมดสัญญากับทางอาร์เอส ก็มารับเล่นละครต่าง ๆ และก็ยังมีผลงานเพลงกับค่ายใหม่ Babylon Music Camp

## การศึกษา
* ระดับประถมศึกษา โรงเรียนพันธะวัฒนา
* ระดับมัธยมศึกษา โรงเรียนราชวินิต มัธยม
* ระดับปริญญาตรี คณะนิเทศศาสตร์ มหาวิทยาลัยรังสิต

## ผลงาน

### ภาพยนตร์

* ตีสาม Aftershock (2561) รับเชิญ

### ละครโทรทัศน์
* ละครโทรทัศน์ออกอากาศทางช่อง 3 และ ช่อง 3 เอชดี

* ละครโทรทัศน์ออกอากาศทางช่อง 3 เอสดี

* ละครโทรทัศน์ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ออกอากาศทางสถานีโทรทัศน์ช่อง 8

* ละครโทรทัศน์ออกอากาศทางสถานีวิทยุโทรทัศน์กองทัพบกช่อง 5

* ละครโทรทัศน์ออกอากาศทางช่องวัน 31

* ละครโทรทัศน์ออกอากาศทางจีเอ็มเอ็ม 25

* ละครโทรทัศน์ออกอากาศทางช่องทรูโฟร์ยู

* ละครโทรทัศน์ออกอากาศทางช่องพีพีทีวี

* ละครโทรทัศน์ออกอากาศทางช่องไทยพีบีเอส

* ละครโทรทัศน์ออกอากาศทางช่องโมโนแม๊กซ์

### ซีรี่ส์

### ผลงานเพลง
#### อัลบั้ม

### มิวสิกวีดีโอ

### พิธีกร
* รายการ Hot head

### โฆษณา
* โฆษณา เบียร์สิงห์
* โฆษณา โค้ก
* โฆษณา เป็บซี่
* โฆษณา โซดาตราสิงห์

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:พุทธศาสนิกชนชาวไทย
หมวดหมู่:นักกีฬาบาสเกตบอลชาวไทย
หมวดหมู่:ศิลปินสังกัดอาร์เอส
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
เด่นชัย เทพนา

พันจ่าเอก **เด่นชัย เทพนา**  เกิดวันที่ 28 ตุลาคม พ.ศ. 2518 เป็นนักยิงธนูที่ทำหน้าที่ในทีมชาติไทยมาอย่างยาวนาน และเป็นผู้มากด้วยประสบการณ์ ผู้ซึ่งได้รับรางวัลเหรียญทองซีเกมส์ 2009 ร่วมทีมเดียวกันกับวิทยา ทำว่อง และ คมกฤษณ์ ดวงสุวรรณ์

เดือนกันยายน พ.ศ. 2555 เด่นชัย เทพนา เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญเงินในประเภทคันธนูโค้งกลับชาย ที่ 645 คะแนน และเหรียญทองในธนูทดกำลังประเภทชายที่คะแนน 680 คะแนน

## ประวัติ
วันที่ 30 ตุลาคม พ.ศ. 2552 เด่นชัย เทพนา ซึ่งเป็นผู้นำทีมหน่วยบัญชาการนาวิกโยธิน เข้าแข่งขันกีฬายิงธนู ในสัปดาห์กีฬานาวี ประจำปี 2552 ที่ซึ่งเขาได้มีโอกาสดวลฝีมือกับวิทยา ทำว่อง ซึ่งเป็นผู้นำทีมกองเรือยุทธการ โดยทั้งคู่ต่างเป็นนักกีฬาระดับทีมชาติไทยเช่นเดียวกัน ซึ่งการแข่งขันในครั้งดังกล่าว ทีมของเด่นชัยเป็นฝ่ายแพ้ ที่คะแนน 216 ต่อ 208 ส่วนการแข่งขันประเภทบุคคลระยะ 18 เมตร ของรายการเดียวกันนี้ เด่นชัยได้ดวลฝีมือกับวิทยา ทำว่อง โดยในประเภทบุคคลนี้เอง ที่เด่นชัยเป็นฝ่ายชนะ ด้วยคะแนน 107 ต่อ 103 

เด่นชัย เทพนา ได้เข้าแข่งขันกีฬายิงธนูในซีเกมส์ 2009 ในประเภททีมร่วมกับวิทยา ทำว่อง และคมกฤษณ์ ดวงสุวรรณ์ ซึ่งสามารถชนะรายการดังกล่าว และเป็นเหรียญทองแรกของทีมคันธนูโค้งกลับไทยในประวัติศาสตร์ซีเกมส์

วันที่ 2 มิถุนายน พ.ศ. 2555 พ.จ.อ.เด่นชัย เทพนา เข้าแข่งขันรายการยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 ในประเภทคันธนูโค้งกลับชาย ที่ซึ่งเขาได้อันดับ 3 ด้วย 280 คะแนน และในวันที่ 4 มิถุนายน ของปีเดียวกันนี้ เขาชนะการแข่งขันประเภททีมร่วมกับ จ.อ.วิทยา ทำว่อง และ จ.อ.อัครินทร์ ไทยเอื้อ

## เกียรติประวัติ
* เหรียญทอง เหรียญทอง ทีมคันธนูโค้งกลับชาย ซีเกมส์ 2009 ประเทศลาว
* เหรียญทอง เหรียญทอง ทีมคันธนูโค้งกลับ ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 
* เหรียญทองแดง เหรียญทองแดง คันธนูโค้งกลับชาย ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 
* เหรียญทอง เหรียญทอง ธนูทดกำลังประเภทชาย ชิงแชมป์ยิงธนูไทยแลนด์โอเพ่น 2012 
* เหรียญเงิน เหรียญเงิน คันธนูโค้งกลับชาย ชิงแชมป์ยิงธนูไทยแลนด์โอเพ่น 2012 

## เครื่องราชอิสริยาภรณ์

## ระเบียงภาพ

ไฟล์:Denchai Thepna 1.jpg|ขณะทำการฝึกซ้อมยิงธนู
ไฟล์:Denchai, Kim, Witthaya 2.jpg|เด่นชัย เทพนา, คิม ซ็อนบิน และวิทยา ทำว่อง
ไฟล์:Denchai, Witthaya, Komkrit 1.jpg|เด่นชัย เทพนา, วิทยา ทำว่อง และคมกฤษณ์ ดวงสุวรรณ์


## อ้างอิง

## แหล่งข้อมูลอื่น
* 
* รายชื่อนักศึกษาและอาจารย์ สถาบันการพลศึกษา วิทยาเขตสุโขทัย 
* การแข่งขันคัดเลือกตัวนักกีฬาซีเกมส์ ครั้งที่ 26
* 

หมวดหมู่:นักยิงธนูชาวไทย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ทหารเรือชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:ผู้ได้รับเครื่องราชอิสริยาภรณ์ ร.ง.ภ.
คมกฤษณ์ ดวงสุวรรณ์

**คมกฤษณ์ ดวงสุวรรณ์**  เกิดวันที่ 9 ธันวาคม พ.ศ. 2534 เกิดที่จังหวัดเชียงใหม่ เป็นนักยิงธนูทีมชาติไทยผู้มีผลงานโดดเด่น และเป็นตัวหลักในการแข่งขันซีเกมส์ 2009 ผู้ซึ่งได้รับรางวัลเหรียญทองกีฬายิงธนูในซีเกมส์ 2009 ร่วมทีมเดียวกันกับเด่นชัย เทพนา และวิทยา ทำว่อง และปัจจุบันเป็นนักแสดง ช่องวัน 31

## ประวัติ
คมกฤษณ์ ดวงสุวรรณ์ เริ่มยิงธนูมาตั้งแต่สมัยเป็นนักเรียนระดับมัธยมศึกษาปีที่ 1 ที่โรงเรียนกีฬาจังหวัดลำปาง โดยฝึกซ้อมที่โรงเรียนในช่วงบ่ายทุกวัน และได้รับเลือกตัวเข้าร่วมทีมชาติไทยในเวลาต่อมา ซึ่งเขาเป็นหนึ่งในนักยิงธนูรุ่นใหม่ที่มีระเบียบวินัย เช่นเดียวกับวิทยา ทำว่อง และเด่นชัย เทพนา ที่สมาคมกีฬายิงธนูแห่งประเทศไทยได้เลือกให้พวกเขาทำหน้าที่แทนนักกีฬาเหรียญเงินซีเกมส์ชุดเดิม และทางสมาคมได้ส่งนักยิงธนูทั้งสามไปฝึกซ้อมอย่างจริงจัง ณ ประเทศเกาหลีใต้

ในเดือนธันวาคม พ.ศ. 2552 คมกฤษณ์ ดวงสุวรรณ์ เข้าแข่งขันซีเกมส์เป็นครั้งแรก ในกีฬายิงธนูในซีเกมส์ 2009 ประเภทคันธนูโค้งกลับทีมชาย ร่วมกับเด่นชัย เทพนา และวิทยา ทำว่อง ในฐานะทีมชาติไทย ซึ่งสามารถชนะทีมชาติลาวซึ่งเป็นเจ้าภาพในรอบแรกที่คะแนน 224-184 ก่อนที่จะพบกับทีมเมียนมาร์ในรอบถัดมา ซึ่งทีมชาติไทยเป็นฝ่ายชนะที่คะแนน 215 ต่อ 214 และได้พบกับทีมชาติมาเลเซียในรอบชิงชนะเลิศ โดยทีมชาติไทยเป็นฝ่ายชนะที่คะแนน 214 ต่อ 212 และได้รับรางวัลเหรียญทองจากการแข่งขันดังกล่าว นับเป็นเหรียญทองแรกของทีมชาติไทยในรอบ 8 ปีจากการแข่งยิงธนูในซีเกมส์

วันที่ 22 พฤศจิกายน พ.ศ. 2553 คมกฤษณ์ ดวงสุวรรณ์ เข้าแข่งขันกีฬายิงธนูในเอเชียนเกมส์ 2010 ประเภททีมชายร่วมกับเด่นชัย เทพนา และวิทยา ทำว่อง ซึ่งสามารถชนะทีมมองโกเลียในรอบแรกที่คะแนน 214 ต่อ 212 อย่างไรก็ตาม นักยิงธนูทีมชาติไทยได้แพ้ต่อทีมเกาหลีใต้ในรอบ 8 ทีมสุดท้ายที่คะแนน 208 ต่อ 229 และในวันที่ 24 พฤศจิกายน ของปีเดียวกัน คมกฤษณ์เข้าแข่งขันประเภทบุคคลชาย ในรอบ 16 คน ซึ่งคมกฤษณ์เป็นฝ่ายแพ้ต่อนักยิงธนูอิหร่าน 0-4 เกม และปัจจุบันเป็นนักแสดงอิสระ

## ผลงาน
### ละครโทรทัศน์

## เพลงรวมศิลปิน
* (2559) *รวมศิลปิน[[ลาแบนด้าไทยแลนด์|La Banda Thailand ซุป'ตาร์บอยแบนด์]] ครั้งที่ 1*
** เพลง พูดทำไม ร่วมกับ ซีเกมส์, ชายธัช, บอย, เจมส์

## เพลงประกอบละคร

## มิวสิกวิดีโอ

## โฆษณา
* พ.ศ. 2565 *[[เครื่องดื่มตราช้าง]] เติมเต็มคำว่าเพื่อน* ร่วมกับ *[[ยงวรี อนิลบล]]*

## เครื่องราชอิสริยาภรณ์

## ระเบียงภาพ

ไฟล์:Komkrit and Kim Seon Bin 1.jpg|คมกฤษณ์กับคิม ซ็อนบิน
ไฟล์:Denchai, Witthaya, Komkrit 3.jpg|ขณะฝึกซ้อมร่วมกับเด่นชัย เทพนา และวิทยา ทำว่อง
ไฟล์:Witthaya and Komkrit 1.jpg|ขณะประกบคู่กับวิทยา ทำว่อง


## อ้างอิง

## แหล่งข้อมูลอื่น
* 

หมวดหมู่:นักยิงธนูชาวไทย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ได้รับเครื่องราชอิสริยาภรณ์ ร.ง.ภ.
หมวดหมู่:ผู้ฝึกศิลปะการต่อสู้จากจังหวัดเชียงใหม่
หมวดหมู่:บุคคลจากโรงเรียนเทพลีลา
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลจากโรงเรียนกีฬาจังหวัดลำปาง
เฉลิมศักดิ์ แก้วสุขแท้

**เฉลิมศักดิ์ แก้วสุขแท้ **หรือ **เอ็ม** (9 พฤษภาคม พ.ศ. 2532 — ) ชาวนครปฐม เป็นนักฟุตบอลอาชีพชาวไทย ตำแหน่งแบ็คซ้าย 

## ประวัติ
เฉลิมศักดิ์ แก้วสุขแท้ เป็นชาวจังหวัดนครปฐม โดยได้เรียนจบจากโรงเรียนพระปฐมวิทยาลัยและเรียนต่อที่จุฬาลงกรณ์มหาวิทยาลัย และเรียนฟุตบอลจากนครปฐมเอฟซีอคาเดมี่ และเป็นนักเตะดาวรุ่งของมหาวิทยาลัยอีกด้วย และได้ไปสมัครคัดตัวเป็นนักฟุตบอลที่ **สโมสรฟุตบอลนครปฐม เอฟซี**  ในตำแหน่งกองหลัง โดยมีส่วนช่วยทำประตูให้ทีมอยู่หลายประตู ต่อมาได้ย้ายมาอยู่ที่ สโมสรฟุตบอลบีอีซี เทโรศาสน ในตำแหน่งกองหลัง, มิดฟิลด์ และถูกยืมตัวไปที่สโมสรฟุตบอลบีบีซียู และได้ถูกซี้อตัวไปที่สโมสรฟุตบอลจังหวัดชัยนาท และก็ในที่สุดได้ย้ายมาอยู่ที่สโมสรฟุตบอลบุรีรัมย์ ยูไนเต็ดหลังจากหมดสัญญาจากสโมสรเดิมคือชัยนาท เอฟซี มาอยู่ที่ทีม**บุรีรัมย์ ยูไนเต็ด** ในตำแหน่งกองหลังเช่นเดิม สวมเสื้อเบอร์ 29  และทำประตูแรกในทีมในนัดที่ บุรีรัมย์ ยูไนเต็ด ชนะ หาดใหญ่ เอฟซี ในศึกโตโยต้าลีกคัพ รอบ 38 ทีมสุดท้าย ไป 1 ประตูและเป็นประตูชัยให้บุรีรัมย์ ชนะไปได้

## อ้างอิง

หมวดหมู่:นักฟุตบอลชาวไทย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลไทยยูเนียน สมุทรสาคร
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลปลวกแดง ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:กองหลังฟุตบอล
หมวดหมู่:นักฟุตบอลทีมชาติไทย
หมวดหมู่:บุคคลจากอำเภอเมืองนครปฐม
หมวดหมู่:บุคคลจากโรงเรียนพระปฐมวิทยาลัย
หมวดหมู่:นักฟุตบอลจากจังหวัดนครปฐม
แชด เฮอร์ลีย์

**แชด เมเรดิธ เฮอร์ลีย์** () เกิดเมื่อวันที่ 21 กรกฎาคม ค.ศ. 1977 ที่ ประเทศสหรัฐอเมริกา เขาเป็นผู้ก่อตั้งร่วมและอดีตประธานกรรมการบริหารของเว็บไซต์วิดีโอที่รู้จักกันดีคือ ยูทูบ ในเดือนมิถุนายน ค.ศ. 2006 เขาได้รับการโหวตอันดับ 28 ในทางธุรกิจ 2.0 's รายการ "50 คนที่สำคัญตอนนี้" ในเดือนตุลาคม ค.ศ. 2006 เขาและสตีฟ เชง ได้ขายกิจการยูทูบ ให้กับกูเกิล ด้วยเงิน 1.65 พันล้านดอลล่าร์สหรัฐ

## อ้างอิง

## แหล่งข้อมูลอื่น

*   Michael Moritz interviews Chad Hurley et al. at TechCrunch40 conference  video
* Chad Hurley's Executive Producer profile on The 1 Second Film 

หมวดหมู่:นักธุรกิจคอมพิวเตอร์ชาวอเมริกัน
หมวดหมู่:ลูกจ้างของกูเกิล
หมวดหมู่:บุคคลจากเบิร์คสคันทรี, รัฐเพนซิลเวเนีย
หมวดหมู่:ยูทูบ
วันมาเลเซีย

**วันมาเลเซีย** () ตรงกับวันที่ 16 กันยายนของทุกปี กำหนดขึ้นเพื่อเฉลิมฉลองการจัดตั้งสหพันธรัฐมาเลเซียเมื่อวันที่ 16 กันยายน ค.ศ. 1963 เป็นสัญลักษณ์ของการรวมตัวกันระหว่างมาลายา บอร์เนียวเหนือ (ปัจจุบันคือซาบะฮ์) ซาราวัก และสิงคโปร์เพื่อตั้งมาเลเซีย อย่างไรก็ตาม สิงคโปร์ถูกขับออกจากสหพันธรัฐในเวลาไม่ถึงสองปีต่อมา (9 สิงหาคม ค.ศ. 1965)

## ประวัติ
สหพันธรัฐใหม่นี้มีแผนจัดตั้งขึ้นในวันที่ 1 มิถุนายน ค.ศ. 1963 แต่ภายหลังถูกเลื่อนออกไปเป็นวันที่ 31 สิงหาคม ค.ศ. 1963 เพื่อให้ตรงกับวันฮารีเมอร์เดกา หรือวันประกาศอิสรภาพ ปีที่หก หลายประเด็นเกี่ยวข้องกับการคัดค้านของอินโดนีเซียและฟิลิปปินส์ต่อการตั้งมาเลเซียชะลอการประกาศเป็นวันที่ 16 กันยายนของปีเดียวกัน การชะลอดังกล่าวยังมีขึ้นเพื่อให้คณะสหประชาชาติมีเวลาดำเนินการลงประชามติในบอร์เนียวเหนือ  และซาราวักว่าด้วยการเข้าร่วมสหพันธรัฐใหม่ของทั้งสองรัฐ
 
การตั้งมาเลเซียเป็นไปได้ผ่านการประกาศใช้ร่างพระราชบัญญัติมาเลเซีย ต่อรัฐสภามาเลเซียเมื่อวันที่ 9 กรกฎาคม ค.ศ. 1963 และได้รับพระบรมราชานุญาตจากยังดีเปอร์ตวนอากงเมื่อวันที่ 29 สิงาหคม ค.ศ. 1963
 
ก่อนหน้าการตั้งมาเลเซีย ซาราวักได้รับการบริหารชั่วคราวเมื่อวันที่ 22 กรกฎาคม ค.ศ. 1963 ขณะที่สิงคโปร์และบอร์เนียวเหนือเริ่มการบริหารชั่วคราวจากสหราชอาณาจักรเมื่อวันที่ 31 สิงหาคม ค.ศ. 1963 ตรงกับวันครบรอบ 6 ปี การประกาศเอกราชมาเลเซีย
 
นายกรัฐมนตรี นาจิบ ราซัก ทำการตัดสินใจดังกล่าวภายหลังจากช่วงถาม-ตอบในรัฐสภาเมื่อวันที่ 19 ตุลาคม ค.ศ. 2009 โดยให้ชาวมาเลเซียเฉลิมฉลองวันประกาศเอกราชและอำนาจอธิปไตยของประเทศ 2 วัน ทำให้วันที่ 16 กันยายน เป็นวันหยุดราชการของสหพันธรัฐมาตั้งแต่ ค.ศ. 2010

## สถานที่ฉลองวันมาเลเซีย
นับตั้งแต่มีการฉลองวันมาเลเซียอย่างเป็นทางการใน ค.ศ. 2011 มีการจัดสถานที่ฉลองในนครหลายแห่งทั่ววมาเลเซีย โดยใน ค.ศ. 2020 และ 2021 มีการจัดการฉลองในขนาดเล็กเนื่องจากการระบาดทั่วของโควิด-19 ในประเทศมาเลเซีย



## อ้างอิง

 
## แหล่งข้อมูลอื่น
* 
* 
 
หมวดหมู่:ประเทศมาเลเซีย
หมวดหมู่:วันชาติ
หมวดหมู่:วันหยุดในประเทศมาเลเซีย
หมวดหมู่:วันสำคัญในเดือนกันยายน
สโมสรฟุตบอลดีนาโมมอสโก

**สโมสรฟุตบอลดีนาโมมอสโก** (; ) เป็นสโมสรฟุตบอลรัสเซียจากกรุงมอสโก เล่นอยู่ในรัสเซียนพรีเมียร์ลีก สวมชุดสีน้ำเงินและขาว เป็นสโมสรฟุตบอลที่เก่าแก่ที่สุดในรัสเซีย

## แหล่งข้อมูลอื่น

* 

ดีนาโมมอสโก
ดีนาโมมอสโก
หมวดหมู่:สโมสรกีฬาที่ก่อตั้งในปี พ.ศ. 2466
หมวดหมู่:สโมสรฟุตบอลในมอสโก
เสื้อกันหนาว

thumb|เสื้อกันหนาว

**เสื้อกันหนาว** () เป็นเสื้อถักที่ใช้สวมใส่เพื่อคลุมลำตัวและแขน นิยมในทั้งเพศชาย เพศหญิง เด็ก และทุกวัย  มักสวมทับเสื้อเชิร์ต ทีเชิร์ต หรือเสื้ออื่น ๆ แต่ก็อาจสวมโดยไม่มีเสื้อชั้นในก็ได้ โดยมากมักทำจากขนสัตว์ แต่ปัจจุบันมีทั้งผ้าฝ้าย ใยสังเคราะห์ หรือใยผสม 

## อ้างอิง

หมวดหมู่:เสื้อ
หมวดหมู่:ประวัติศาสตร์แฟชั่น